Жаңа кодексте ҚҚС бойынша ерікті түрде есептен шығару жойылды. Егер менің айналымым есепке алу шегінен аспаса, мен әлі де ҚҚС төлеуші болуым керек пе? Бұл не үшін жасалды?
Жауап:
Жаңа Салық кодексіне сәйкес ҚҚС төлеушіні тіркеу есебінен шығару үшін мынадай негіздер көзделген.
- жалпы белгіленген салық салу режимінен арнайы салық режиміне көшу;
- ҚҚС төлеушінің қызметін тоқтату немесе тарату.
ҚҚС қою үшін шекті мәннен аспайтын айналым жасалған кезде ҚҚС төлеушіні тіркеу есебінен ерікті түрде алу көзделмеген, өйткені мұндай норма салық төлеушілерге салық міндеттемелерін орындаудан жалтаруға мүмкіндік туғызды.
Демек, айналым сомасы ҚҚС бойынша тіркеу есебінен шығаруға негіз бола алмайды.

